FA Amateur kup
FA Amateur kup je bio engleski nogometni kup u kojem su se takmičili amaterski klubovi. Osnovan je 1893. godine. U prvoj sezoni učešće je uzeo 81 klub. Klubovi su uglavnom igrali u Northern League, Isthmian League i Athenian League. Prvo finale je odigrano na Athletic Ground u Richmondu između Old Carthusiansa i Casualsa. Carthusians je pobijedio sa 2-1. Sa osvojenih deset titula Bishop Auckland je bio najuspješniji klub takmičenja.